༄༅།།སྤྱི་ནོར་ྋགོང་ས་ྋསྐྱབས་མགོན་ཆེན་པོ་མཆོག་གི་བླ་བྲང་དགའ་ལྡན་ཕོ་བྲང་གི་ཡིག་ཚང་ནི།དབུས་བོད་མིའི་སྒྲིག་འཛུགས་ཀྱི་ལས་ཁུངས་སམ་སྡེ་ཚན་ལྟ་བུ་མ་ཡིན་པར།ྋགོང་ས་ྋསྐྱབས་མགོན་ཆེན་པོ་མཆོག་གི་སྐུ་སྒེར་གྱི་ཡིག་ཚང་ཞིག་ཡིན།ཡིག་ཚང་འདིའི་དྲུང་ཆེ་རྣམས་ྋགོང་ས་ྋསྐྱབས་མགོན་ཆེན་པོ་མཆོག་གིས་ཐད་ཀར་བསྐོ་གཞག་གནང་གི་ཡོད་པ་དང་།ཡིག་ཚང་འདིར་བོད་རིགས་ཀྱིས་གཙོས་ཧི་མཱ་ལ་ཡའི་རི་རྒྱུད་ཀྱི་མི་སྣར་འབྲེལ་བ་བྱེད་མཁན་བོད་ཡིག་སྡེ་ཚན་གཅིག་དང༌།ཕྱི་རྒྱལ་བ་དང་རྒྱ་མི་རིགས་ལ་འབྲེལ་བ་བྱེད་མཁན་གྱི་དབྱིན་ཡིག་དང་རྒྱ་ཡིག་སྡེ་ཚན་གཉིས་བཅས་སྡེ་ཚན་གཙོ་བོ་གསུམ་ཡོད།